Instrucţiuni pentru înscriere la concursul de admitere
 la studii postdoctorale de cercetare avansată la Universitatea din Bucureşti,
- sesiunea Octombrie 2026 -
 
Pentru sesiunea Octombrie 2026, etapa administrativă de înscriere și centralizare a dosarelor este gestionată la nivelul Consiliului pentru Studiile Universitare de Doctorat (CSUD). Comisia de evaluare a dosarelor depuse se va structura după finalizarea înscrierilor, în funcţie de secţiunile pentru care s-au exprimat opţiuni. Proiectul de cercetare înscris este propus de către candidat şi avizat de către mentor.  
1. Condiții generale de eligibilitate pentru sesiunea Octombrie 2026
Întrucât această sesiune de Admitere la studiile postdoctorale de cercetare avansată în cadrul Universităţii din Bucureşti se desfășoară în corelare cu competiția națională „Granturi instituționale pentru acordarea de burse de cercetare postdoctorale” (BPD2026) — lansată de UEFISCDI în cadrul Planului Național de Cercetare, Dezvoltare și Inovare (PNCDI IV), Programul 5.3 (Organizații de cercetare performante), condițiile obligatorii de eligibilitate pentru candidați sunt următoarele: 
· deţinerea titlului de doctor în științe, obținut după luna iulie 2025 inclusiv, acesta fiind primul titlu de acest fel obținut de către candidat;
· depunerea aplicaţiei în cadrul competiţiei naţionale UEFISCDI menţionate mai sus. Candidatul îşi ia angajamentul să depună solicitarea pentru obținerea grantului oferit prin competiţia naţională BPD2026, în termen de maximum 30 de zile de la data înmatriculării la programul postdoctoral. *Notă: Documentația completă și Ghidul Solicitantului pot fi consultate direct pe pagina oficială UEFISCDI - Burse Postdoctorale BPD;
· obținerea acordului din partea unui mentor (conducător de doctorat din cadrul şcolilor doctorale ale UB sau cercetători cu experienţă, abilitaţi, din cadrul secţiunilor ICUB) cu expertiză în tema proiectului de cercetare propus;
· [bookmark: _Hlk243060952][bookmark: _Hlk243061076]dosarele se pot depune în unul dintre următoarele domenii de cercetare: Ştiinţele Vieţii, Mediului şi ale Pământului; Ştiinţe Exacte; Ştiinţte Umaniste; Ştiinţe Sociale, pentru unul dintre cele 13 domenii științifice: 1. Matematică; 2. Informatică, calculatoare și tehnologia informației; 3. Fizică; 4. Chimie; 5. Științe inginerești; 6. Știința materialelor; 7. Științele pământului și atmosferei; 8. Biologie; 9. Medicină; 10. Biotehnologie; 11. Științe sociale; 12. Științe economice; 13. Științe umaniste;
· candidatul nu este beneficiar al programului lansat de Autoritatea Naţională pentru Cercetare “Primul loc de muncă în sistemul național de CDI” (Programul 5.2 Resurse Umane din cadrul PNCDI IV) şi nu a mai beneficiat/ nu beneficiază de finanţare de la bugetul de stat pentru proiectul de cercetare înscris în competiţie;
· nedepăşirea limitelor privind regimul de timp şi cumulul de funcţii: candidatul nu are unul sau mai multe contracte de muncă a căror durată cumulată depășește ½ dintr-o normă întreagă, sau se angajează ca la momentul înmatriculării să renunțe sau să limiteze timpul de lucru din contractul/contractele de muncă existente la o valoarea totală de maximum ½ dintr-o normă întreagă.

2.	Calendarul oficial al concursului de admitere
	Procesul de admitere se desfăşoară în conformitate cu Metodologia UB, cu legislaţia în vigoare şi conform calendarului oficial, aprobat în şedinţa Senatului UB din data de 21 octombrie 2026
	ACTIVITATEA
	PERIOADA

	Depunerea dosarului și a proiectului de cercetare postdoctorală pentru poziția de cercetător postdoctoral la nivelul CSUD/ ICUB
	23 octombrie – 23 noiembrie 2026, (ultima zi de depunere, până la orele 15:00)

	Verificarea eligibilității și afişarea dosarelor, în domeniile fundamentale corespunzătoare secțiilor ICUB 
	24 – 27 noiembrie 2026

	Desfășurarea concursului de admitere la nivelul CSUD/ ICUB pe baza analizei proiectului de cercetare postdoctorală și a dosarului
	02 – 16 decembrie 2026

	Perioada de comunicare a rezultatelor admiterii de către CSUD/ ICUB
	17 – 18 decembrie 2026

	Înmatricularea la programele de studii postdoctorale de cercetare avansată  
	Până la 31 decembrie 2026  



3.	Componența dosarului de candidatură:
· Cerere de înscriere la concursul de admitere (Anexa 1), completată și semnată de candidat. *Include şi nota de informare privind prelucrarea datelor cu caracter personal (GDPR);
· Curriculum Vitae și Lista de publicații, semnate de candidat. *Notă: Se recomandă includerea hyperlinkurilor active către textul integral al publicaţiilor menţionate în listă;
· [bookmark: _Hlk242431199]Acordul scris al mentorului postdoctoral, semnat de acesta (Anexa 2);
· Proiectul de cercetare, redactat în limba engleză, semnat de candidat, conform structurii şi cerinţelor menţionate la punctul 5. (Instrucţiuni pentru redactarea proiectului postdoctoral);
· Două (2) publicații științifice, considerate de candidat cele mai relevante contribuţii pentru activitatea sa de cercetare;
· Copie a diplomei de doctor sau adeverință de confirmare a titlului de doctor;
· Certificatul de excelență (Seal of Excellence) obținut la competițiile „Marie Skłodowska-Curie” (MSCA), organizate de Comisia Europeană *dacă este cazul;
· Declarație pe proprie răspundere privind etica cercetării și utilizarea Inteligenței Artificiale (IA) (Anexa 3);
· Declarație pe proprie răspundere privind regimul timpului de lucru, prin care candidatul confirmă că, la momentul înmatriculării, nu va depăși cumulat 1,5 norme (sau: că normele din alte contracte active nu depășesc 0,5 dintr-o normă întreagă) (Anexa 4);
· Declaraţie pe proprie răspundere privind nefinanţarea din alte surse bugetare, prin care candidatul garantează că activitatea sa de cercetare postdoctorală nu beneficiază de fonduri publice suprapuse, asumându-și obligația de a notifica imediat UB și de a renunța la una dintre finanțări în cazul apariției unei incompatibilități (Anexa 5);
· Copie a Cărţii de Identitate (sau copie după Pașaport, pentru candidații străini);
· Copie a Certificatului  de căsătorie (pentru atestarea schimbării numelui), *dacă este cazul.

4.	Instrucțiuni pentru utilizarea platformei de înscriere online - Formular Google (recomandat) 

· Înregistrarea dosarului de admitere:
Platforma oficială de înregistrare și transmitere a dosarului de candidatură pentru concursul de admitere la programele de studii postdoctorale de cercetare avansată din cadrul Universității din București, sesiunea Octombrie 2026 o constituie Formularul Google, accesibil aici . Etapa administrativă de înscriere și colectare a dosarelor este gestionată centralizat la nivelul Consiliului pentru Studiile Universitare de Doctorat (CSUD), iar procesul se derulează digital. Candidaţii sunt rugaţi să completeze cu atenție toate secțiunile solicitate și să se asigure că datele introduse reflectă întocmai documentele de identitate și actele de studii.
Important! Pentru a putea utiliza platforma şi încărca fişierele şi documentele solicitate, este necesară conecatrea cu un cont Google. 
Ca alternativă, toate documentele din componenţa dosarului concurs pot fi transmise prin e-mail, sub forma unei arhive ZIP, cu respectarea regulilor de denumire a fișierelor, la adresa: diana.ganea@csud.unibuc.ro, cu director@csud.unibuc.ro în CC.
· Formatul şi convenţia de denumirea fişierelor:
Pentru o procesare eficientă și o evaluare corectă, toate documentele justificative, incluzând actele de studii, documentele personale, CV-ul și proiectul de cercetare, trebuie încărcate/transmise exclusiv în format PDF. Fiecare fișier încărcat în Google Forms sau transmis prin e-mail trebuie să urmeze o convenţie uniformă de denumire. Denumirea proiectului de cercetare încărcat va fi formată din Nume_Prenume, sintagma prescurtată “PC” și trei cuvinte cheie din titlul lucrării. Un fișier corect denumit va arăta astfel:
Popescu_Ion_PC_Modele_Inflaţie_Cosmologică.pdf; Ionescu_Andreea_PC_Dezvoltarea_Hidrogeluri_Biomimetice.pdf

	Cererile şi declaraţiile se acceptă doar în formatul standard pus la dispoziţie sub formă de Anexe la adresa: https://doctorat.unibuc.ro/consiliul-studiilor-universitare-de-doctorat/studii-postdoctorale/ . Acestea vor fi încărcate în formularul Google sau transmise prin e-mail la adresele menţionate mai sus cu denumirea: Nume_Prenume_Anexa, nr. anexei, primul cuvânt cheie al titlului proiectului de cercetare. Exemple: 
Popescu_Ion_Anexa1_Modele.pdf; Ionescu_Andreea_Anexa3_Dezvoltarea.pdf. 
Cele două publicaţii considerate de candidat cele mai relevante se vor denumi după modelul: Popescu_Ion_Publicaţie1.pdf; Popescu_Ion_Publicaţie2.pdf.
	Pentru celelalte documente, se va folosi convenţia de denumire: Nume_Prenume tipul documentului, primul cuvânt cheie al titlului proiectului de cercetare. Exemple: 
Popescu_Ion_CV_Modele.pdf;
Ionescu_Andreea_Certificat_Excelenţă_MSCA_Dezvoltarea.pdf; 
Ionescu_Andreea_Diplomă_Doctor_Dezvoltarea.pdf; 
Popescu_Ion_Listă_publicaţii_Modele.pdf etc.

5.	Instrucţiuni pentru redactarea proiectului postdoctoral 
· Tehnoredactare: Proiectul de cercetare va fi redactat în format A4, va folosi fontul Times New Roman, dimensiunea fontului de 11 puncte, spațiere între rânduri de 1,15 și margini de 2 cm. Este permisă utilizarea fontului de 9 puncte pentru figuri și legendele acestora.

· Conținutul și dimensiunea proiectului: Proiectul va avea o dimensiune de maximum 7 pagini (cu excepţia bibliografiei) și va reflecta capacitatea candidatului de a conduce o cercetare independentă relevantă şi competitivă. Structura recomandată cuprinde următoarele secțiuni:
1. Titlu și Rezumat (max. 200 de cuvinte);
2. Contextul științific actual și justificarea temei;
3. Obiectivele cercetării;
4. Metodologia propusă și resursele necesare;
5. Planul de lucru (redat sintetic printr-un tabel/Diagramă Gantt);
6. Rezultate estimate și diseminare (articole ISI propuse, conferințe).
7. Bibliografie


Vă dorim succes!

Universitatea din București


